**EXPUNERE DE MOTIVE**

|  |  |  |  |  |  |  |  |
| --- | --- | --- | --- | --- | --- | --- | --- |
| **Secțiunea 1 – Titlul proiectului de act normativ**  **Lege**  **privind registrul comerțului** | | | | | | | |
| **Secțiunea a 2-a – Motivul emiterii actului normativ** | | | | | | | |
| 1. Descrierea situației actuale | Registrul comerțului, serviciu public al cărui scop principal este cel de a asigura opozabilitatea actelor și faptelor persoanelor fizice și juridice ce desfășoară activități economice, este o componentă esențială în funcționarea mediului de afaceri: societățile dobândesc personalitate juridică de la înmatriculare, întreprinzătorii individuali pot începe desfășurarea activității numai după înregistrare, actele și faptele cele mai importante din activitatea acestora produc efecte față de terți prin înscriere în registrul comerțului.  Norma de reglementare a registrului comerțului, Legea nr.26/1990, alături de cea societăților, Legea nr.31/1990, a reprezentat baza legislativă pentru afirmarea inițiativei antreprenoriale private ce s-a dezvoltat o dată cu trecerea la economia de piață. Cadrul normativ fost amendat, în timp, pentru a îmbunătăți permanent acest serviciu public, pentru a-l adapta ritmului de creștere a mediului de afaceri românesc, pentru a răspunde nevoii constante de reducere a sarcinilor administrative.  Modificarea esențială a procedurii de înregistrare, realizată în 2009, prin înlocuirea controlului judiciar prealabil înregistrării cu un control realizat de oficiul registrului comerțului, a avut efectul pozitiv scontat, conducând la reducerea duratei de realizare a formalităților legate de începerea unei afaceri și de publicitatea actelor și faptelor supuse acestei obligații, pentru protecția terților.    La nivel european, ansamblul normativ unional de funcționare a societăților, inclusiv din perspectiva publicității și transparenței activității acestora, a cunoscut o evoluție constantă, în sensul simplificării și modernizării, pentru a încuraja competitivitatea pieței interne și credibilitatea societăților. Aceste standarde au fost asimilate de legislația românească în materia societară și în practica administrativă, legea registrului comerțului și actele normative secundare și terțiare fiind modificate succesiv în acest scop.  Aceeași tendință de simplificare a formalităților și de reducere a sarcinilor administrative a fost urmată și de legislația privind autorizarea funcționării persoanelor fizice și juridice ce desfășoară activități economice.  La această dată, cadrul normativ incident înregistrării în registrul comerțului și autorizării funcționării persoanelor fizice și juridice ce desfășoară activități economice este cuprinsă în mai multe acte normative, de nivel primar, secundar și terțiar, ceea ce face necesară evaluarea unui demers legislativ de codificare, sistematizare și corelare. De altfel, în același sens s-a procedat și la nivelul Uniunii Europene, unde, pentru a se crea un instrument normativ ușor de utilizat în materia dreptului societar, au fost codificate toate directivele în domeniul societăților, fiind incluse în acest act normativ unitar (Directiva (UE) 2017/1132 privind anumite aspecte ale dreptului societăților comerciale) și prevederile referitoare la publicitatea societăților.  În 2019, Comisia Europeană a lansat un pachet de modificare a directivei codificate, cu scopul încurajării libertății de circulație a capitalurilor în spațiul Uniunii Europene, prin crearea a unor proceduri unitare de reorganizare transfrontalieră și de transfer al sediului în alt stat membru și prin valorificarea instrumentelor și proceselor digitale la înființarea societăților și pe tot parcursul vieții societare. La data 11 iulie 2019 a fost publicată prima directivă din acest pachet, Directiva (UE) 2019/1151 a Parlamentului European și a Consiliului, care pornind de la constatarea diferențelor semnificative între statele membre în ceea ce privește disponibilitatea unor instrumente online pentru a permite antreprenorilor și societăților să comunice cu autoritățile publice în etapa constituirii societății, dar și pentru comunicarea modificărilor aduse documentelor și informațiilor înregistrate în registrele publice, a stabilit o serie standarde armonizate pentru a începe o activitate economică mai ușor, mai rapid și mai eficient, din punct de vedere al timpului și costurilor. Termenul de transpunere a prevederilor directivei referitoare la procedurile online de constituire a societăților, înregistrare a sucursalelor, depunere de documente este de 1 august 2021. | | | | | | |
| 11. În cazul proiectelor de acte normative care transpun legislație comunitară sau creează cadrul pentru aplicarea directă a acesteia, se vor specifica doar actele comunitare în cauză, însoțite de elementele de identificare ale acestora | Directiva (UE)2019/1151 a Parlamentului European și a Consiliului din 20 iunie 2019 de modificare a Directivei (UE) 2017/1132, în ceea ce privește utilizarea instrumentelor și a proceselor digitale în contextul dreptului societăților comerciale, publicată în Jurnalul Oficial al Uniunii Europene L186 din 11.07.2019. | | | | | | |
| 2. Schimbări preconizate | În continuarea demersurilor de simplificare a cadrului de reglementare incident la începerea și pentru desfășurarea unei afaceri, prin asigurarea disponibilității unor proceduri eficiente și adaptate provocărilor economico-sociale ale globalizării care, cuplate cu servicii moderne de registrul comerțului, să permită trecerea treptată la digitalizarea comunicării cu autoritățile publice a tuturor categoriilor de operatori economici, prin prezenta lege se transpun soluțiile digitale prevăzute de noua Directivă europeană în materia societăților 2019/1151 și se propune o abordare unitară a procesului de înregistrare în registrul comerțului. Astfel, legea reunește în conținutul său toate formalitățile și etapele care au ca finalitate înregistrarea în registrul comerțului, dar și aspectele strâns legate de procedura de înregistrare, cum ar fi noua organizare a competenței de soluționare a cererilor de înregistrare sau regimul de acces al publicului la datele privind profesioniștii înregistrați în registrul comerțului  Principalele obiective pe care prezenta lege le urmărește precum și cele mai importante soluții de reglementare pe care aceasta le propune sunt următoarele:  1. Accesibilitatea online a tuturor formalităților pentru constituirea unei societăți și înregistrarea unei sucursale prin utilizarea mijloacelor de identificare electronică și a mijloacelor electronice de comunicare:  În acest sens, potrivit noii legi:   * actul constitutiv se poate întocmi online, prin completarea unui formular-tip, cu opțiuni predefinite, care va fi disponibil pe pagina de internet a ONRC; actul constitutiv formular-tip sau, după caz, cel individualizat, se semnează de către toți fondatorii sau de reprezentanții acestora cu semnătură electronică calificată; * cererile de înregistrare și înscrisurile depuse în susținerea acestora întocmite de avocați sau de notari publici se pot semna de către aceștia cu semnătură electronică calificată și se pot transmite prin mijloace electronice; * procedura de înregistrare a sucursalelor companiilor cu sediul principal într-un stat membru UE se simplifică prin eliminarea documentelor și informațiile ce sunt/vor putea fi obținute/verificate prin sistemul de interconectare a registrelor comerțului – BRIS; * folosirea unei platforme electronice centrale, ținută de registrul comerțului, pentru publicarea actelor și faptelor înregistrate/menționate/depuse/vizate în/la/de registrul comerțului, Buletinul electronic al registrului comerțului; * în considerarea interconectării registrelor comerțului din statele membre, se uniformizează efectul înregistrării în toate registrele ca fiind cel de la care actele, faptele persoanelor fizice și juridice înregistrate devin opozabile terților pentru a oferi un punct de referință general atât pentru utilizatorii naționali, cât și pentru cei transfrontalieri; * certificatele de înmatriculare și certificatele constatatoare vor putea fi emise și în format electronic semnate cu semnătură electronică calificată/sigiliul electronic calificat.   2. Simplificarea procedurii de înregistrare în registrul comerțului pentru a permite depunerea de documente în format electronic, verificarea îndeplinirii condițiilor prevăzute de lege realizând-se prin comunicarea între autorități și utilizarea informațiilor/documentelor aflate deja la dispoziția acestora.  Astfel, prin noua lege se elimină:   * cerința de efectuare a vărsământului aportului la capitalul social al SRL-urilor la momentul constituirii; proiectul prevede o etapizare, ulterioară momentului constituirii, a vărsării capitalului social subscris (30% în 3 luni, iar restul în 12 luni, cu excepția aportului în natură, care poate fi efectuat în 2 ani de la data înmatriculării); * acordul Secretariatului General al Guvernului și al autorităților locale pentru folosirea anumitor cuvinte în denumire, registratorul urmând să consulte în procedura de înregistrare Registrul de evidență a autorităților și instituțiilor publice centrale și locale, ce va fi creat și ținut de SGG; * depunerea dovezii rezervării denumirii se elimină; * depunerea unor declarații pe propria răspundere, prin includerea lor, într-o formă simplificată, în actul constitutiv; * cerința depunerii specimenului de semnătură pentru reprezentanții legali.   3. Reglementarea procedurii de înregistrare în registrul comerțului în baza controlului de legalitate, realizat de registrator:   * procedură de control prealabil înregistrării realizată de registratori, pe bază de înscrisuri; * daca există suspiciuni de fals cu privire la identitatea solicitantului, a reprezentantului acestuia sau a oricărei persoane a cărei identitate se verifică în procesul de înregistrare, registratorul poate solicita prezenta fizică a acestora; * generalizarea competenței de soluționare a registratorului prin includerea altor proceduri care nu au caracter contencios (ex: fuziuni, inclusiv transfrontaliere, divizări); * se elimină posibilitatea formulării cererilor de intervenție în procedura de înregistrare, terții - ca și solicitantul înregistrării -, având un remediu ulterior soluționării cerere de înregistrare, și anume plângerea împotriva încheierii registratorului; * dizolvarea și radierea societății, pentru anumite cazuri ce nu au natură contencioasă, se dispune de registrator, cu posibilitatea contestării încheierii registratorului la instanță.   4. Reglementarea statutului registratorului de registru al comerțului:   * personal de specialitate juridică, învestit să exercite un serviciu public de interes general; * accesul în profesie se face pe baza de examen sau concurs; * registratorul este numit și eliberat din funcție de directorul general al registrul comerțului, iar în exercitarea funcției nu este supus controlului ierarhic, cu privire la soluțiile pronunțate; * registratorul este supus anumitor interdicții și incompatibilități, pentru a asigura imparțialitatea în exercitarea controlului prealabil înregistrării; * registratorul răspunde disciplinar (procedura disciplinară este prevăzută de prezenta lege), civil și penal; * remunerarea se realizează în conformitate cu dispozițiile Legii nr. 153/207 privind remunerarea personalului plătit din fonduri publice   5. Reglementarea accesului online la informațiile privind societățile, inclusiv la informațiile privind societățile înregistrate în alte state membre ale Uniunii Europene și, pentru a îmbunătăți accesibilitatea serviciului public al registrului comerțului, asigurarea disponibilității de informații extinse și actualizate privind înființarea și funcționarea societăților.  Pentru aceasta, în noua lege se prevede că:  - documentele și informațiile referitoare la persoanele fizice și juridice înregistrate în registrul comerțului se arhivează și în format electronic pentru a permite furnizarea mai rapidă de copii în format electronic, certificate de pe actele prezentate, chiar dacă acestea au fost depuse în format hârtie;  - se extind categoriile de informații care pot fi obținute cu titlu gratuit din registrele statelor membre, prin intermediul sistemului de interconectare a registrelor;  - devin disponibile mai multe date în registru, de exemplu, în privința sucursalelor (în registrul sucursalei, date despre societatea mamă dintr-un alt stat membru și, invers, în registrul societății-mamă, informații despre sucursală);  - informații *user friendly* se vor fi la dispoziția publicului, pe portalul de servicii online al ONRC și pe pagina sa de internet, în limbile română și engleză, cu privire la aspectele cele mai importante în constituirea persoanelor juridice și înregistrarea persoanelor fizice și juridice.  6.Codificarea legislației în domeniul înregistrării în registrul comerțului și sistematizarea acesteia, în raport de reglementările în domeniul societăților, în materia prevenirii și combaterii spălării banilor, a protecției datelor cu caracter personal.  Noua lege:   * integrează legislația primară referitoare la procedura de înregistrare în registrul comerțului și de autorizare a funcționării/desfășurării activității; * corelează și uniformizează procedurile de înregistrare pentru toate categoriile de persoane fizice și juridice înregistrate în registrul comerțului; * conține prevederi specifice privind accesul publicului la datele cu caracter personal înregistrate în registrul comerțului și în Registrul beneficiarilor reali; * detaliază aspecte privind funcționarea Registrului beneficiarilor reali ținut de ONRC (privitor la persoanele juridice înregistrate în acest registru). | | | | | | |
| 3. Alte informații |  | | | | | | |
| **Secțiunea a 3-a – Impactul socioeconomic al proiectului de act normativ** | | | | | | | |
| 1. Impactul macroeconomic | Nu este cazul. | | | | | | |
| 11. Impactul asupra mediului concurențial și domeniului ajutoarelor de stat | Nu este cazul | | | | | | |
| 2. Impactul asupra mediului afaceri | Nu este cazul | | | | | | |
| 3. Impactul social | Nu este cazul | | | | | | |
| 4. Impactul asupra mediului | Nu este cazul | | | | | | |
| 5. Alte informații |  | | | | | | |
| **Secțiunea a 4-a – Impactul financiar asupra bugetului general consolidat, atât pe termen scurt, pentru anul curent, cât și pe termen lung (5 ani).** | | | | | | | |
| - mii lei - | | | | | | | |
| Indicatori | | Anul curent | Următorii 4 ani | | | | Media pe 5 ani |
| 1 | | 2  2020 | 3  2021 | 4  2022 | 5  2023 | 6  2024 | 7 |
| 1. Modificări ale veniturilor bugetare, plus/minus, din care: | |  | | | | | |
| a) buget de stat, din acesta: | |  |  |  |  |  |  |
| (i) impozit pe profit | |  |  |  |  |  |  |
| (ii) impozit pe venit | |  |  |  |  |  |  |
| b) bugete locale: | |  |  |  |  |  |  |
| (i) impozit pe profit | |  |  |  |  |  |  |
| c) bugetul asigurărilor sociale de stat: | |  |  |  |  |  |  |
| (i) contribuții de asigurări | |  |  |  |  |  |  |
| 2. Modificări ale cheltuielilor bugetare, plus/minus, din care: | |  |  |  |  |  |  |
| a) buget de stat, din acesta: | |  |  |  |  |  |  |
| (i) cheltuieli de personal | |  |  |  |  |  |  |
| (ii) bunuri și servicii | |  |  |  |  |  |  |
| b) bugete locale | |  |  |  |  |  |  |
| (i) cheltuieli de personal | |  |  |  |  |  |  |
| (ii) bunuri și servicii | |  |  |  |  |  |  |
| c) bugetul asigurărilor sociale de stat: | |  |  |  |  |  |  |
| (i) cheltuieli de personal | |  |  |  |  |  |  |
| (ii) bunuri și servicii | |  |  |  |  |  |  |
| 3. Impact financiar, plus/minus, din care: | |  |  |  |  |  |  |
| a) buget de stat | |  |  |  |  |  |  |
| (i) cheltuieli de personal | |  |  |  |  |  |  |
| b) bugetele locale | |  |  |  |  |  |  |
| 4. Propuneri pentru acoperirea creșterii cheltuielilor bugetare | |  | | | | | |
| 5. Propuneri pentru a compensa reducerea veniturilor bugetare | |  |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare | |  | | | | | |
| 7 Alte informații | | Eventualele cheltuieli bugetare suplimentare legate de punerea în aplicare a dispozițiilor din cadrul proiectului vor fi acoperite în limita bugetului existent. | | | | | |
| **Secțiunea a 5 –a – Efectele proiectului de act normativ asupra legislației în vigoare** | | | | | | | |
| 1. Măsuri normative necesare pentru aplicarea prevederilor proiectului de act normativ:  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;  b) acte normative ce urmează a fi elaborate în implementării noilor dispoziții. | La data intrării în vigoare a legii, se abrogă: Legea nr. 26/1990 privind registrul comerțului, republicată, cu modificările și completările ulterioare, Legea nr.359/2004 privind simplificarea formalităților la înregistrarea în registrul comerțului a persoanelor fizice, asociațiilor familiale și persoanelor juridice, înregistrarea fiscală a acestora, precum și la autorizarea funcționării persoanelor juridice, cu modificările și completările ulterioare, Ordonanța de urgență a Guvernului nr.116/2009 pentru instituirea unor măsuri privind activitatea de înregistrare în registrul comerțului, aprobată, cu modificări și completări, prin Legea nr. 84/2010, cu modificările și completările ulterioare.  Actul normativ modifică Legea societăților nr. 31/1990, republicată, cu modificările și completările ulterioare și Ordonanța de urgență a Guvernului nr.44/2008, privind desfășurarea activităților economice de către persoanele fizice autorizate, întreprinderile individuale și întreprinderile familiale, aprobată, cu modificări și completări, prin Legea nr.182/2016, cu modificările și completările ulterioare, Legea nr.153/2017 privind salarizarea personalului plătit din fonduri publice, cu modificările și completările ulterioare. | | | | | | |
| 11. Compatibilitatea proiectului de act normativ cu legislația în domeniul achizițiilor publice | Nu este cazul | | | | | | |
| 2. Conformitatea proiectului de act normativ cu legislația comunitară în cazul proiectelor ce transpun prevederi comunitare | Nu au fost identificate documente în legislația comunitară în domeniu. | | | | | | |
| 3. Măsuri normative necesare aplicării directe a actelor normative comunitare | Nu este cazul. | | | | | | |
| 4. Hotărâri ale Curții de Justiție a Uniunii Europene | Nu este cazul. | | | | | | |
| 5. Alte acte normative și/sau documente internaționale din care decurg angajamente | Nu este cazul. | | | | | | |
| 6. Alte informații. | Nu este cazul. | | | | | | |
| **Secțiunea a 6-a – Consultările efectuate în vederea elaborării proiectului de act normativ** | | | | | | | |
| 1. Informații privind procesul de consultare cu organizații neguvernamentale, institute de cercetare și alte organisme implicate | Nu este cazul | | | | | | |
| 2. Fundamentarea alegerii organizațiilor cu care a avut loc consultarea, precum și a modului în care activitatea acestor organizații este legată de obiectul proiectului de act normativ | Nu este cazul | | | | | | |
| 3. Consultările organizate cu autoritățile administrației publice locale, în situația în care proiectul de act normativ are ca obiect activități ale acestor autorități, în condițiile Hotărârii Guvernului nr. 521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative | Nu este cazul | | | | | | |
| 4. Consultările desfășurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Nu este cazul. | | | | | | |
| 5. Informații privind avizarea de către:  a) Consiliul Legislativ  b) Consiliul Suprem de Apărare a Țării  c) Consiliul Economic și Social  d) Consiliul Concurenței  e) Curtea de Conturi. |  | | | | | | |
| **Secțiunea a 7-a – Activități de informare publică privind elaborarea și implementarea proiectului de act normativ** | | | | | | | |
| 1. Informarea societății civile cu privire la necesitatea elaborării actului normativ |  | | | | | | |
| 2. Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice |  | | | | | | |
| 3. Alte informații | Nu este cazul | | | | | | |
| **Secțiunea a 8-a - Măsuri de implementare** | | | | | | | |
| 1. Măsurile de punere în aplicare a proiectului de act normativ de către autoritățile administrației publice centrale și/sau locale – înființarea unor noi organisme sau extinderea competențelor instituțiilor existente | Nu este cazul. | | | | | | |
| 2. Alte informații | Nu au fost identificate | | | | | | |

Față de cele prezentate, a fost elaborat proiectul Lege privind registrul comerțului pe care, dacă sunteți de acord, vă rugăm să îl aprobați.

**Ministrul Justiției**

**Cătălin-Marian PREDOIU**